Vashington va Varshava Polsha hududiga AQSh og‘ir harbiy texnikalari joylashtirishni ko‘zda tutgan shartnomani imzolashdi, deya xabar berdi «Radio Polsha». Polyak tomoni Laskadagi aviatsion baza hududi va unga tegishli obektlar, Dravsko-Pomorskdagi Quruqlikdagi qo‘shinlarni tayyorlash markazi, Skvejin, Tsexanov va Xoshchnodagi harbiy komplekslardan foydalanishni taklif etmoqda. Polsha Mudofaa vazirining ma’lum qilishicha, tomonlar mazkur masala tafsilotlari bo‘yicha muzokaralarni davom ettirmoqda.